Jelaskan Arf di musim pertama dari Arf Testarossa dalam bahasa melayu

Arf muncul buat pertama kalinya dalam episod 4, di Bandar Uminari untuk mencari Jewel Seed. Kemudian, dia turut muncul dalam episod 5 dalam bentuk manusia. Dia pergi ke kolam air panas untuk membersihkan diri. Kebetulan juga, Nanoha dan rakan rakannya, Alisa Bannings dan Suzuka Tsukimura berada di situ dalam keadaan yang menyeronokkan. Arf menghubungi Nanoha melalui telepati dan memberi amaran keras bahawa dia melarang Nanoha daripada terus ikut campur dalam urusan pengumpulan Jewel Seed. Alisa tidak menyukai Arf dan menganggap Arf amat menjelikkan.

Arf tinggal di apartment dengan Fate. Arf cuba menasihati Fate supaya jangan mematuhi arahan ibunya. Tetapi Fate tetap dengan pendiriannya.

Di awal kehidupannya, Arf sebenarnya hanya binatang belaan yang biasa. Arf tinggal di Gunung Mid Childa. Semasa kecil, Arf dijangkiti dengan suatu penyakit dan membuatkan kumpulannya menghalaunya pergi. Kemudian,Arf telah dijumpai oleh Fate yang tinggal bersama ibunya, Precia Testarossa. Fate merayu kepada Linith Testarossa supaya menyembuhkan Arf kembali dengan menyalurkan mana @ tenaga dalaman Fate kepada Arf. Hal ini menjadikan Arf sebagai familiar @ haiwan penjaga di mana termetrainya kontrak perjanjian antara Fate dan Arf.

Dalam siri akhir musim ini,Arf akhirnya bertindak gila terhadap Precia kerana tidak dapat menahan layanan Precia terhadap Fate. Arf akhirnya dikalahkan dan jatuh ke dimensi Bumi. Jasadnya ditemui oleh Alisa dalam bentuk serigala. Alisa meminati anjing, dan oleh sebab itu Alisa membawa Arf pulang ke rumahnya dan merawatnya. Apabila Nanoha melawat Alisa, Nanoha terkejut melihatkan Arf ada di situ. Arf berkomunikasi dengan Nanoha melalui telepati dan memberitahu bahawa Fate dalam bahaya. Arf juga memberi kerjasama penuh kepada Jabatan Angkasa Bureau demi menyelamatkan Fate. Arf menyerbu Taman Waktu dan berusaha melawan musuh musuhnya yang merupakan robot Precia. Arf juga cuba menyelamatkan Fate daripada terjatuh dalam rekahan dimensi yang lain, dipercayai jalan untuk menuju ke Al Hazard. Tetapi, Arf tidak berjaya menyelamatkan Fate menyebabkan Nanoha mengambil tindakan drastik dan terus menyelamatkan Fate.